經數: 一八三○

經名: 成唯識論述記卷第七本

頁數: 四八一

上	欄

心後越入此定. 其瑜伽第十二說. 唯自在者

方超一切等至. 卽九等至. 謂如來. 大菩薩.

實無欲界心. 有似欲界心實是無漏. 隨在

何定爲加行皆能入. 且從極自在. 純無漏

爲語. 實十地菩薩廣惠聲聞獨覺亦得. 如

定中聞聲. 從無所有處心入欲界故. 不爾

便違問旣爾此爲卽是加行心地法. 爲但

非想心地法. 若准此義卽隨加行心地法.

卽初定等□有此定. 依加行心種上立

此定故不爾對法第十三等說. 想1受解

脫. 謂依非想處解脫等. 故知唯屬非想. 此

中亦言屬有頂故若爾云何名超等至

此有二解. 一云謂前起初禪等心已. 後

一二念起非想處心而入此定. 非從初定

卽入無心. 以定隨加行心建立故第二

解云. 雖起餘地心□卽入此定. 此定仍非

想地爲依以極細故. 由先串習故今直至

無心. 非想爲依不須起非想心爲加行. 論

言從微微心種上立是初起. 多分非約超

定者. 說超等至卽從初定入無心. 不言

入非想已方入此定故. 若不然者卽此定

所依唯依加行種. 加行旣初定等故. 此定通

下地有. 旣不許然仍言超者. 後解爲勝.

大般若不言從初定等更起非想無漏心

方入故. 經論皆言滅盡依非想. 不言依下

地故. 言依加行心上建立者. 是非自在

次第入者語. 以無漏心有所屬故. 彼心細

故. 得自在者不假熏習. 及無熏習. 何必要

依入定心等種子上立有說大般若第十

中	欄

五會. 靜慮中佛呵菩薩入滅定. 滅定非利

他行. 若未自在雖有入者. 至自在時皆不

令入. 但自在成就名超一切. 或呵專入. 不

障時入. 佛不起滅定而現威儀故

論. 雖屬道諦至似涅槃故述曰. 文第四. 義

第九三學等分別. 前言有爲善法在學無學

身卽名學無學. 滅定實從現行是學無學.

以似涅槃無進趣止息行相. 不可說爲

有學無學. 是非學非無學. 雖屬道諦同餘

有爲. 似涅槃故故是非二. 不同餘種子. 彼

非止息故. 六十二說正與此同. 彼說非所

行故. 似涅槃故. 非二所攝. 然此中無進趣

止息. 不同善身業等亦是學等故. 由此義

故非二通有爲無爲. 有爲中通有漏無漏.

滅定有爲無漏非二攝故. 有學無學中. 通有

漏無漏. 以苦憂根等是2無學故

論. 此定初起至極猛利故

述曰. 文第五. 義第十三界初起. 唯在人中.

佛及弟子說力起故. 上界無此說者. 又雖

無出家弟子. 世俗弟子亦色界有者. 以人

中惠解極利過彼. 故初起位必有人中. 六欲

天中文亦不說. 義卽無違. 天中豈無身證

者也. 此中且說人中. 近故. 勝故. 文由未盡.

對法第九正與此同

論. 後上二界至意成天故述曰. 若後二界

亦得現前. 卽二界得後起. 然無欲界後起.

以必不還等方得故. 五十六說. 起者先於

此起. 後於色界重現在前. 託色所依方得

生故. 此據未有第八識義. 若已建立第

下	欄

八. 於一切處皆得. 此卽據已建立第八敎.

眞實義建立故. ○陀夷經是此證故. 如俱舍

第五廣說. ○陀夷者此名出現. 日出時生故

以名也. 言意成天卽超段食. 佛說是色界.

不爾. 旣言超段食隨受一處意成天身能

入出此定. 故知通無色. 經不遮彼言隨一

故. 釋此經者. 舍利子說有退者色界後起.

出現不了意成天言. 謂是非想. 然彼不知

有第八識. 生非想處不可後起此定故.

與上座論議. 佛知不了舍利子說. 所以見

訶. 非遮無色得入此定. 如毘婆沙第一百

五十三卷明其所以

問生無色者爲一切能入爲有不能. 答

論. 於藏識敎至不斷滅故述曰. 於第八識

若未信受. 生彼不起. 恐無色已後無心.

成斷故同無餘依. 若已信生彼. 非但於下

得起. 亦得於彼現起此定. 知有藏識雖

無色身不慮斷滅. 前引五十六對法第十

正與此同. 然舊諸師謂. 未建立敎卽小乘

說. 已建立是大乘說者. 不然. 若大乘說對

彼二乘建立第八. 已不知有此. 設生無

色豈不慮斷. 故知建立者是信有義. 不建

立者非信有義. 此與彼同問若爾諸得

此定. 必是不還已去. 生無色聖者. 必非不

定性聖者. 是定性人. 聖不下生故. 非不定

人先根熟時佛不救故. 亦非不定性人大根

必不熟入無餘. 義如第八十無餘依地說.

與定性人有何別故. 卽彼定性人. 如何信

有第八識也. 菩薩又不生彼. 若信大乘

經數: 一八三○

經名: 成唯識論述記卷第七本

頁數: 四八二

上	欄

便非定性不應生彼. 若定性者云何信有

答卽定性中有愚法者. 不信大乘故彼定

不起. 若不愚法聲聞. 雖信大乘不將爲究

竟. 由信有故彼起此定. 不爲究竟故聖人

生彼. 如今大乘信小乘敎或此文意與

五十六別. 此據一分聖者. 非謂一切皆爾.

不聞大乘人. 生彼決定不起此定故. 然

對法第十云. 謂無色多分1不安住寂靜異

熟故不入此定. 非如下界故. 更爲此第

二解也. 約實亦得瑜伽爲勝

論. 要斷三界至所引發故述曰. 文第六義

第十一. 下文有二. 一明見惑. 二明修惑. 此

卽初也. 要斷何煩惱得起. 要斷見惑方起

此定. 異生不能伏滅有頂見道所斷心心

所故. 下八地見惑皆不能伏. 何但非想. 此

據最後必須伏斷處言. 隨此定所依斷道

究竟處說故. 非謂下地異生能伏此定

微妙. 微妙者殊勝義要證二空隨應後得

所引發故者. 謂二乘入唯證人空. 後得引

菩薩佛入. 二空後得智皆得引入. 今顯彼

入後得各別故. 言隨應後得智所引發故

有言法空必無遊觀能入此定者. 不然.

此文正故

上來已明見惑訖. 次下明修惑

論. 有義下八地至皆得後起述曰. 下明修

惑有二. 初明二乘. 後明菩薩. 二乘中有

二. 初異說. 後問答. 此初師說. 唯除非想下

八地修惑. 要全斷欲界者. 餘上2八地或伏

或斷方起此定. 以欲界必須斷者. 下界煩

惱種. 有二性不善無記. 言繁雜者. 繁多雜

中	欄

亂義. 此俱定障障定强故. 上界煩惱一性不

多故可伏得. 其非想處斷與不與皆極成.

故下七不定. 又何不斷六品等初二果人

得者. 3世親攝論第三云. 唯說不還等五人

得故. 卽上八地四禪無色皆得後起. 欲界初

修. 故五十三亦說. 有學入者謂不還. 無學入

者謂俱分解脫. 故初二果不得入若爾對

法第九四句中第二句. 謂聖者已得第四靜

慮. 不心生無色能入此定. 不言已得初

定等如何通答彼不言唯依得第四定.

復不遮下三定未斷不得故有何妨

論. 有義要斷至皆得後起述曰. 此第二師

說. 下之三定. 及欲四地惑. 種要須斷盡. 餘

上五地4惑伏或斷方能入此定. 下三定等

中定障. 苦樂等變異受俱惑種. 障定强故.

如不動無爲不依下地立. 說卽初起唯欲

界. 後起除三定通上五地皆得. 卽以第

6十對法四句爲證. 此中第二師爲勝. 文正

證故. 亦有理故. 有人欲明初二果伏得此

定者. 不然. 論不說故. 又粗定障尙未斷盡.

如何能入. 亦應於彼建立身證. 證九定故.

如對法第二抄解6熏禪難等

論. 若伏下惑至□斷下失述曰. 此第二問

答分別. 薩婆多者. 問前二師. 若伏隨應何

地之惑. 後得此定者. 將命終之時. 不以

無漏道斷其種子. 而復不退起其煩惱. 當

旣命終生非想上地. □斷隨應所伏之惑

種也

論. 斷亦無失至俱生惑故述曰. 論主初且

下	欄

理抑橫生異義. □斷亦無失. 如何等. 如

生上二界. □斷下第七中惑. 以必金剛心

方斷故

後正義解

論. 然不還者至□斷下失述曰. 此第三果

對治道强. 以欲界治道皆圓滿故. 非初二

果. 正潤生位. 不起現行煩惱潤生. 此第三

果但由惑種潤生上地. 此意卽是所已伏

種雖退不退. 但必唯以隨眠潤生. 而無伏

下生上地義. 卽雖已伏猶有種故. 未無

漏道斷處受生故. 五十九說. 以隨眠潤生.

謂見諦者. 大論第一. 對法第五說. 初二果亦

以現行潤生. 唯不還者以種子潤. 顯五十

九說見諦者唯第三果也. 若爾異生應唯種

子潤. 如對法第7三抄. 然異生現行潤. 六行

不伏愛等現有. 旣得生上聖者種子潤. 雖

有其種應生上界. 以異生潤藉伴. 雖有

愛等. 無餘惑伴得生上. 聖潤不藉伴. 有

種不上生. 以聖者善業必決定故唯種子

生. 異生不然. 故通現潤. 不爾聖種應强異

生. 然不還者如處不還. 一地之中有三天處

等. 下處死生上處亦以現行潤. 以此生地

治道未滿. 如初二果. 瑜伽但生他地爲論.

今此若約生他地者必唯種潤. 然應四句

分別. 有在上斷下惑. 如二乘者上界得無

學斷下第七惑. 有在下斷上惑. 下地得初

果斷上見惑等. 餘二句可知然不動無爲.

想受滅無爲. 依斷受建立. 擇滅一分. 若伏

下八地或五地得此定. 卽不得二無爲. 非

是擇滅故. 前來已說二乘定性學無學訖

經數: 一八三○

經名: 成唯識論述記卷第七本

頁數: 四八三

上	欄

論. 若諸菩薩至能起此定述曰. 下文第二

明菩薩修惑. 隨何者先二乘已得此定. 後

□心卽得定者. 非非身證惠解脫等. 卽一

切地三大劫中能入此定

論. 若不爾者至滅盡定故述曰. 若頓悟菩

薩義卽不定. 或有一類七地究竟滿心. 方伏

一切三界六識中煩惱盡已能入. 前入住心

等猶未能故. 雖未1永斷欲界修惑. 而如

已斷者能起此定. 卽攝論說菩薩後得智中

起煩惱者不爲過失. 如已斷者. 論說已入

遠地菩薩方起此定. 六十二卷說. 遠地者卽

第七遠行地故

論. 有從初地至滅盡定故述曰. 復有頓悟

決定性人. 有從初地卽能伏一切煩惱. 如

前第三卷. 引卽對法第十四卷說. 此菩薩

十地中皆能起此定. 十卷入楞伽第七入道

品初. 及十地經第八卷. 第九地中. 說前

六地中亦能入此定故. 卽十地菩薩. 有起

煩惱. 謂悲增上者. 有不起煩惱. 謂智增

上者又解或雖悲智等. 而所樂行不同.

一怖故伏惑恐爲失. 一不怖故起利生

故. 或伏或不伏有此差別如地前□心

入大乘位. 有先得此定者. 有不得者.

有聖者者. 有凡夫者故. 卽成佛者. 先已

成就故. 至佛時由先無始成就滅定種子

故. 今初成佛卽名爲得. 圓滿成故若隨二

師三乘分別. 約地根性或九品定不定者. 得

定人數皆如理思又解瑜伽第十二說. 入

此定有二. 一依非想處相. 二依無2想界

相. 成業論云. 有二因緣能入滅定. 謂如前

中	欄

引. 楞伽第七2云. 謂前六地中共聲聞等緣

有爲行等. 乃至廣說能入此定. 於七地中

能念念入此定. 能離諸法有無4想故. 瑜伽

四十八同楞伽說. 對法第十三等亦說. 無

*想行菩薩. 謂住遠行地菩薩. 能令諸相

不現行故. 今准此等經論文. 若決定性決

定已得. 通論位次卽十地皆得. 如楞伽說.

初地等能入此定. 共聲聞等緣有爲行. 卽

是大論成業. 依非想處相入此定. 但厭非

想處心故. 名緣有爲行. 若入七地滿心. 能

念念入此定. 行無相行緣無相界入此定

故. 不共前六地. 聲聞等行相故. 卽大論六

十二. 據念念能入緣無相涅槃相. 不共聲

聞等. 卽說遠行地方能入此定. 楞伽據定

得. 卽十地皆得. 無相違故. 雖瑜伽八十說

入無餘依緣無相界入此滅定. 此之相分

亦有爲相. 似無相界非眞得彼. 任運起無

違. 故大論第十二說. 問入此定不分別我

當入等. 乃至廣說. 旣無作意云何能入出

此定. 答先於心善修故. 乃至任運能入出.

隨其自在未自在者何心皆出. 又說出定時

觸三種觸. 謂不動觸無所有觸無相觸. 緣

三種境. 一有境二境境三滅境等. 如樞要

說. 此無心二定顯數滅心所多少. 唯二十二.

一是心王故問非有漏心別境五皆起. 如

何唯二十二答有漏此不俱行相別故. 無

漏可然. 一曾得未曾得. 佛於何時得. 謂餘

分別如對法抄. 卽楞伽第5八大論十二五

十三五十六六十二八十對法第二第五

下	欄

第十第十三顯揚第一十地論第*八卷五

蘊成業. 出定由先期願. 共爲此證

自下第三解重睡悶

論. 無心睡眠至皆不現行述曰. 謂有極重

睡眠. 極重悶絶. 卽睡是心數. 今無此數數

不行故名極重睡. 有疲極等緣. 令睡得有

有心之時名爲睡眠. 此令無心故名極重

睡. 大論第一說. 悶絶是意不共業. 卽由悶時

唯有意識. 非悶卽心所法. 以觸末摩有悶

生故. 悶卽觸處悶也. 然由此觸引身分位.

或唯有意名意不共業. 或引無心卽此中

極重悶攝. 爲簡有心故名極重悶何故

無別悶心所也答若無風熱等緣而起

悶絶. 可是心所. 旣由風熱等緣引身分位

故. 無悶心所法也. 不如睡心所能引分位

生. 不可爲例

論. 疲極等緣至名極重睡眠述曰. 對法第

一云. 謂羸瘦疲倦身分比重思惟闇相. 捨

諸所作. 串習睡眠. 或他□術神力所引. 動

扇□風吹等故起. 顯揚五蘊各說有因緣.

此如顯揚第一. 故以疲極爲首等取餘者.

以六識俱不行故名爲極重. 所引身位者.

謂睡無心時. 卽不自在相比重相無心相.

餘位不然. 名身分位問此旣無心所眠.

何名爲眠. 而此中. 及大論無心地等說爲眠

也

論. 此睡眠時至故假說彼名述曰. 此有二

解. 一由. 二似. 雖此眠時無彼心所眠體. 而

由彼加行眠引. 或比重不自在. 似有彼眠

經數: 一八三○

經名: 成唯識論述記卷第七本

頁數: 四八四

上	欄

心所時. 以二義故假說無心身之分位. 名

眠. 實非眠也

論. 風熱等緣至名極重悶絶述曰. 大論第

一云. 由風熱言等. 他□術神力所引. 寫過

量. 出血故. 故今言等. 然此無別數法. 不

可言由彼似彼. 此卽悶故

論. 或此俱是觸處少分述曰. 然悶有身

覺不覺時. 謂若有心之時由悶觸故. 引生

無心時身之分位. 卽是悶觸之果體亦悶攝.

是觸處少分或有心之時. 疲極等緣引眠

起故. 無心時身之分位眠. 卽是觸處疲之果

故. 體亦是疲. 似眠位故名眠. 又至無心位.

雖有悶疲二觸. 唯第八境. 微細不覺. 故以

爲體. 卽總二言觸處少分. 前別解二. 卽取

無心分位隨所應現有色蘊爲此二體. 第

二解以觸處少分爲體. 由觸引故

此卽別解六識起不起時訖. 第三總結

論. 除斯五位意識□起述曰. 二無心定無

想天及睡悶二. 除此五時. 第六意□起. 緣

□具故

論. 正死生時至五位不行述曰. 上來第二

答五位訖. 自下第三料簡五位有三. 一問

死生. 二釋不說入無餘位. 三解誰具. 今

此第一寄問寬狹攝法不盡. 後約凡聖辨

五有無. 初中先問. 後答. 此卽問也. 一切正死

生時亦無第六. 何故但說五位無第六. 應

言七位故

論. 有義死生及與言顯述曰. 第一師云. 死

生頌中別說. 卽有七種也. 謂及字與字二

中	欄

字中顯. 及與二1言各顯一故

論. 彼說非理至悶絶位故述曰. 第二師云.

不然. 以大論第十三但說六時名無心故.

謂前五位. 及二乘無餘依位. 何以不爾. 應

說八位名無心. 故應說死生二位. 此五位

中卽悶絶中攝. 以生死苦逼極悶絶故若

爾頌何故說及與二言

論. 說及與言顯五無雜述曰. 卽一相違釋.

間隔義故

論. 此顯六識至入無餘依述曰. 雖六位說

是無心. 入無餘依頌中不說. 此頌但說斷

後復生故. 不說彼第六識等入無餘位後

永不生. 此說生故

下依凡聖以辨五位

論. 此五位中至無睡悶故述曰. 異生四具.

如文可知. 聖唯有後三. 除無想定及天. 唯

異生得故. 此則總說. 其聖三中. 佛及第八地

以去菩薩. 唯得有一定. 無睡眠悶絶二. 以

惡法故. 粗淺法故. 現似有睡. 實無有故. 卽

二乘無學亦有悶絶也. 此中三乘學無學三

界等分別皆如理思. 三界皆有死生悶絶.

生死皆無心故. 不爾彼生死有無心五攝

不盡

論. 是故八識至識俱轉義述曰. 如五十一

七十六說. 上來已解三能變本頌訖. 自下第

二總爲分別. 於中有三. 一明俱轉. 二問答

分別. 三一異分別. 此卽初也. 因辨六俱說

八俱轉. 文易可知

論. 若一有情至是一有情述曰. 自下第二

下	欄

問答分別. 於中有五問答大意. 若別則六.

此第一問也情者識故. 旣有多識應是多

情. 卽薩婆多等發智本師難. 發智論說. 云何

不現在多識俱轉. 答識是情. 依識立情. 不

可一時有二識起故. 此論文發智根本薩

婆多義

論主質曰

論. 若立有情至應非有情述曰. 汝立有情

依識多少. 入無心定等位應非有情. 以無

識故

論. 又他分心至自分有情述曰. □難外曰.

如欲界有情. 若上他界分. 他無漏分心現在

前位. 如何可說自分欲界有情. 乃至無色界

亦爾

旣雙質已. 今爲正通

論. 然立有情至唯有一故述曰. 依命根數

順正理師義. 情者是識. 命根能有識名爲有

情. 設無心時命根尙在能有前後識故. 今則

不然. 能有現在第八情故. 如前第一卷解.

此共小乘所許爲論. 或有第八異熟識義.

此不共所許. 前第三云. 唯依第八立有情

故. 初是種子假立. 後是現行實法. 依二多

少立爲有情. 俱不違理. 以一切時唯有一

故

次第二外難曰

論. 一身唯一至有多識轉述曰. 一有情身

一無間緣. 如何俱時有多識轉. 不爾一念多

無間緣

論. 旣許此一至能引多心述曰. 下答有二.

經數: 一八三○

經名: 成唯識論述記卷第七本

頁數: 四八五

上	欄

初質. 後解. 論主□難云. 如汝且許一1眼識

爲緣. 能引多心所果生. 寧不許此一識爲

緣. 引多異類後心俱起. 非大乘中一引多

識爲無間緣. 如前第五卷說. 今且抑語. 或

此是前六識相望爲緣師義

正義解云

論. 又誰定言至許此緣多故述曰. 下解有

五. 如文可知. 我不定說此無間緣唯有一

識現相續生. 以我許多識俱者. 許現在中

此緣多故. 自各相望多緣. 能引多識果起

義

論. 又欲一時至不應理故述曰. 此返難彼

顯多識俱轉相. 是五十一等八證中最初生

起證. 量云. 諸緣具眼識起時. 餘諸緣具耳等

識亦應現起. 諸緣具故. 如現起眼識此

顯六識多境現前寧不頓取. 諸根境等等

取空明等. 此和合力齊大勢. 六識緣合相似.

汝但言識前後生不應理故

論. 又心所性至異類俱起述曰. 擧心所以

例心王. 總名心所雖無差別卽同心所類.

其受想等功能體類別者. 卽共許多心所得

一念俱生. 汝寧不許我心王眼耳等異類一

念俱起

論. 又如浪像至多識俱轉述曰. 以外喩

識. 如多波浪鏡像. 以一大海一鏡爲依.

起多浪多像. 故依一本識心多識俱起. 此

□五十一七十六解深*密文. 然有此文此

八證中業用證也. 一念之中有四業故. 而今

有人云. 八識不異如浪像故. 今說不然. 彼

中	欄

依少分相依道理爲喩. 非盡理故

論. 又若不許至緣久滅故述曰. 又難外曰.

若不許意與五識俱. 第六意識取彼五識

所緣之境應不明了. 彼計五識後方生意

識故. 今云. 緣過去故. 如散意識緣久滅

事. 此簡宿命智非散意識. 緣久滅故彼是

明了. 爲不定過故. 此闕有法餘□具足. 卽

八證中第三明了也

論. 如何五俱至取一或多述曰. 第三問答.

外人難曰. 五俱意唯一. 如何取色等多境. 此

外人難. 不許一念意識五識俱生者分明取

五境. 非彼不許一心2所取多境. 又除大

衆部等諸識俱者. 餘諸識不許□生者. 說

五識後一念意識. 不得一切時緣五種明了

境. 獨頭者得

雖爲此難令大乘者五俱意識緣五境意

亦不明了

論. 如眼等識至種種相故述曰. 論主喩曰.

如眼等識各於色等取一或二十種等. 旣

無失者. 此意亦然. 了一切法是其作用故.

以諸識見相二分各有種種相故. 見有分

明多用. 境有爲多識所取作用相故

論. 何故諸識同類不俱述曰. 第四問答. 外

人難曰. 何故諸識中以眼識等自同類識不

俱起也. 此難卽令一念之時有二眼等識

義. 由許八識俱起故

論. 於自所緣至餘無用故述曰. 論主答曰.

如眼識等於自所緣色等. 一已能了. 餘眼

識更生便無用故. 所以不生

下	欄

論. 若爾五識至意識了爲述曰. 此用前義

爲問更不別開. 外人問曰. 若爾五識已了.

何用俱意爲

論. 五俱意識至五識所緣述曰. 此論主

答. 五識俱意助五識令起. 由意引五方得

生故. 非專爲了五所緣故與五同緣3者.

不同緣者. 便不能引眼等識中三性等生

故

論. 又於彼所緣至故非無用述曰. 此第二

解. 又意識於色等能明了取卽雖現量. 異

於眼等識. 彼不能明了分別深取境之相

故. 故意助五非無用也旣爾卽是五取不

明假意明取. 何故無二眼識俱明取也答

不然. 此中意起言有二義. 一明了. 二助五.

設意有明了. 如定心等取. 不能引五故.

不可爲例. 以意識能明了取復助五生

論. 由此聖敎至五識不爾述曰. 此總結. 意

與五相異. 解深*密說第六識. 爲眼等識俱

一分別意識. 不說五識爲分別故. 雖俱現

量作用有異

論. 多識俱轉何不相應述曰. 第五外人問

次論主答

論. 非同境故至互不相應述曰. 謂六七八

識有寬狹境不同故. 設少分同者. 眼識等

彼此所依根體數異故. 謂五識依四. 意識依

三等. 如前第四說. 雖復*想應由四義等.

4合以一義便簡之盡. 謂所依根體數異. 此

所依根有二異. 一體異. 眼等根體各別故. 二

數異. 四三依別故. 如依眼等五根之識依

經數: 一八三○

經名: 成唯識論述記卷第七末

頁數: 四八六

上	欄

體. 各異互不相應. 以共許不相應爲例

此卽第二別問答訖. 第三總解能變一異

論. 八識自性至相各異故述曰. 此三義釋

不可定一行相. 謂見分所依. 謂根

緣者. 謂所緣. 一所字通二處故相應異故

者. 卽多少別也. 如眼識見色爲行相. 乃至

第八變色等爲行相等. 廣說如前第二卷

第二又若一識滅. 餘七等不必滅故第

三又七能熏. 八是所熏. 如楞伽第七有此

言故. 七是因. 八是果. 又三性異熟生眞異

熟等種種相各異故. 攝論世親第四. □唯有

一意識菩薩. 今不同彼故不可定一. 卽諸

聖敎亦說有八識故

論. 亦非定異至無定性故述曰. 若八識定

異者. 十卷楞伽第十卷頌. 說八識如大海

水波無有差別相. 及1前所引五十一等.

云依一大海鏡面起多浪像. 無差別故

第二定異應非因果. 更互爲因果故. 法

爾因果非定異. 如麻不生豆等芽故第

三又一切法如幻事陽二夢影等. 故知無

定異性. 此非一異依四勝義對四世俗皆

得. 如理應思

論. 如前所說至心言絶故述曰. 若爾前來

所說三能變相是何. 此依四俗諦中第二道

理世俗. 說有八等隨事差別. 非四重眞諦

中第四眞勝義諦. 勝義諦中窮八識理. 分別

心與言皆絶故. 非一非異. 離四句等. 前之

心所望心一異. 以第二俗諦第二第三第

四眞諦相對. 今以第二俗諦. 對第四眞諦

中	欄

爲論. 然前言不可言一異. 已是明第二

眞諦因果等理訖. 此中義顯八識相望如前

心所. 亦得以第二俗對第二眞. 心所與心

亦得以第二俗對第三眞第四眞說. 理實

俗眞. 第一俗俗非眞唯粗故. 第二俗窮其

至實乃有四重. 第三俗有三重. 第四俗有

二重. 展轉皆有至絶言故. 如別章解

論. 如伽他說至相所相無故述曰. 卽十卷

楞伽第十卷頌也. 心意識等以理. 俗諦隨事

差別相故. 可說有別. 約勝義勝義眞故. 相

無別也. 第四勝義理忘言慮. 今遮有別但

說無別. 旣曰離言何別不別. 以識自性能

相無故. 能相無故所相亦無. 能所二性卽依

識立. 心不可得. 識上何者爲能相所相. 謂

用爲能相. 體爲所相. 若俗諦事中有此用.

體眞勝義理中. 卽離心言俱不可說. 若以

初俗執有別. 對四眞皆有無別理. 第一眞

門如幻事故. 第二眞門因果性故. 第三眞門

□無我故. 第四眞門心言絶故. 俱無別相.

以四眞中如計所執實用等爲能相. 實體

等爲所相無故. 若以第二俗事八識有別.

對三眞亦爾. 依他作用能相. 及依他法體所

相無故. 或以見分爲能相. 相分爲所相. 以

七識爲能相. 第八爲所相等亦爾. 一切應

思. 以第三俗八與餘七互熏習爲因果可

別. 對二眞亦2無. 以第四俗對第四眞亦

爾. 推入眞門理皆無別. 眞門但是遮別言

無別. 無別亦無別無不別. 一切應思. 無所

相故能相云何. 能相無故所相亦無. 故無

下	欄

八識定不定別此長行中但對第四勝義爲

論. 頌中理通舊頌云. 心意及意識. 分別外

相義. 八無3分別相. 非能見可見. 此頌無

有別俗之相. 唯說有無差別相也

成唯識論述記卷第七4(本)

成唯識論述記卷第七(末)

沙門基撰

論. 已廣分別至二分所依述曰. 自下一頌

正解識變於中初結前問後. 次擧頌答

謂第一卷中頌云. 此能變唯三. 謂異熟思

量. 及了別境識. 此卽略出三種能變自體

第二卷中阿賴耶頌下. 廣明三能變自體. 及

見相二分. 見相二分是自體分之所變故. 是

自體分之用故. 說自體是二分所依. 別成第

一卷頌云此能變唯三已下三句頌訖今

此一頌廣. 彼依識所變. 今結前生後以發

論端中. 此結前也

論. 云何應知至唯有識耶述曰. 此問後也.

自下牒第一卷初頌上二句由假說我法有

種種相轉. 彼言依何轉變謂內識所變此能

變唯三. 上來已別解三能變訖. 今解依識

所變義以立假我法. 云何依識變假立我

法無別實有. 由依識變一切諸法唯有識

耶. 卽明一切識變之理故唯有識. 爲此問

也. 乃牒初頌發此問端

論. 頌曰至故一切唯識述曰. 初半釋唯識.

經數: 一八三○

經名: 成唯識論述記卷第七末

頁數: 四八七

上	欄

後半結唯識. 長行自解. 不能1煩出

2論曰至立轉變名述曰. 長行有二. 初正

釋頌文. 後問答廣辨. 釋頌文中. 初二復次.

後總結  是諸識者. 解頌初句上之三字. 卽

本識等三能變識幷心所法. 言王幷臣. 擧

首及末  安惠解云. 何名轉變. 謂是三識

自體皆轉變似見相二分. 識自體分名爲轉

變. 轉變者變現義. 卽識自體現似二相. 實

非二相. 其實二相卽所執故. 卽遍計所執似

依他有. 理實無也. 或轉變者是變異義. 謂一

識體變異爲見相二分用起也  護法菩薩

解云. 又轉變者是改轉義. 謂一識體改轉爲

二相起異於自體. 卽見有能取之用. 相有

質□用等. 由識自體轉起能取. 及有□故.

或變是現義. 如初卷解. 今取自體能轉變

也. 此卽解第一句頌訖

論. 所變見分至見所取故  述曰. 護法云. 前

所變中以所變見分名爲分別. 是依他性.

能取於所變依他相分故. 起種種遍計所執

分別. 此是識體所變用能分別故名分別. 其

識體所變依他性相分. 似所執相分者名所

分別. 是前能分別見分之所取相故. 非謂

我識自體能緣名爲分別. 起分別見者識之

用也. 相見俱依自證起故  安惠云. 所變

見分相分皆計所執. 見似能取相. 相似見

所取. 實無二分. 解第二句訖

論. 由此正理至離二相故  述曰. 卽結前二

句道理釋頌下二句. 護法云. 故彼所計心外

實我法. 離識所變依他二分皆定非有. 非

中	欄

護識變是實我法. 似我法故. 其外我法離識

皆無. 以離識體所變能取見分所取相分外

無別物故. 一切有情所變皆爾. 依3斯二分

施設我法. 彼二離此無所依故  問有別

實物離能所變. 有何所以不許  答非是

有一實作用物. 離前能分別所分別故. 無

外我法必有識也. 安惠云. 彼實我法離識

所變二分皆無. 離計所執二取無故. 卽依

總無立別無也. 識所變者俱計所執. 非有

實物離二相有. 故皆唯識. 解第三句訖

論. 是故一切至皆不離識  述曰. 釋頌第四

句. 有爲無爲若實依他有別種生. 或4常住

實法. 不相應假法. 甁等假法. 一切皆是不離

識. 有爲識所變. 無爲識之體. 皆非識外有.

名不離識. 非一切體卽是一識名爲唯識

論. 唯言爲遮至心所法等  述曰遮離能變

等識外實我法名爲唯識. 非不離識心所.

及見相分色眞如等. 故不離識名唯識

也. 此護法解第四句. 兼釋外難訖. 安惠隨

應解假實等. 此卽第一卷解變謂轉變. 二

師中第一護法師等及安惠二師義. 變通相

見. 仍有有無. 如第一卷解. 依所變見分

除實能取. 所變相分除實所取. 隨其所應

二取無也. 上文安惠說餘非佛. 護法皆通.

或□有漏. 說分別故

論. 或轉變者至外境相現  述曰. 下難陀等

第二解. 初是諸識言. 同前師解. 故不重述.

言轉變者. 卽前三能變內見分識. 能轉依

他相分似外境相現. 唯有見相之內識. 都

下	欄

無所變之外境. 外境通有能取. 所取. 此依

攝論等說唯二義. 不說自證分師義. 前師

別也. 卽能遍計. 及所遍計法. 其能取所取.

皆是心所變相分上妄執別有. 設執見分爲

我爲法. 亦於心所變上執故無非所緣.

故. 以是諸識有轉似外境之功名爲轉變.

卽解第一句訖

論. 此能轉變至心及心所  述曰. 虛妄分別

過失之名. 以中邊等說能變識以虛妄分

別. 爲自性故. 此卽三界心及心所. 以頌初

句轉變之言. 卽第二句分別之體

論. 此所執境至實我法性  述曰. 心外人法

名所分別. 卽牒依他能變分別. 遍計所執

名所分別訖. 卽是遍計所執性成. 卽解第

二句

論. 由此分別至已廣破故  述曰. 由能分別

變似心外實我法境現. 卽由分別之心. 變

作依他相分假我法之相故. 彼心外遍計所

執所分別實我法. 決定皆無. 頌中所言所分

別者. 是計所執. 由分別心所分別故. 體實

無也. 有何所以. 前第一二卷引理敎已廣

破故. 由能變心變似相現. 所執心卷實境無

義. 解第三句訖

論. 是故一切至有極成故  述曰. 有爲無爲

實假等法皆唯有識. 以能轉變虛妄分別.

二十部等說體非無. 有極成故

卽爾眞如. 及心所等. 不是心能變分別. 不

是心外所分別法. 此爲有無

論. 唯旣不遮至亦是有性. 述曰. 唯言不遮

經數: 一八三○

經名: 成唯識論述記卷第七末

頁數: 四八八

上	欄

不離識法. 其眞如. 及心所等. 亦不離識故

體皆有. 今此但遮離識所分別有. 不遮不

離識眞如等有. 如理應知. 卽解第四句

訖. 此意旣有能變分別識. 及所變境依他相.

所分別心外實法等決定皆無. 故唯有識. 眞

如. 心所等皆不離識. 亦是實有. 此文但說

有漏位故立分別名

論. 由斯遠離至契會中道  述曰. 總結. 由此

二文三師理故遠離二邊. 無心外法故除

增益邊. 有虛妄心等故離損減邊. 離損減

邊故. 除撥無如空花淸辨等說. 離增益邊

故. 除心外有法諸小乘執. 唯識義成契會

中道. 無偏執故. 言中道者正智也. 理順正

智名契會中道

上來三師已解識所變解頌文訖. 自下第二

有九問答. 幷結有十. 初唯識所因難. 初問

答中有五. 一問. 二答. 三徵. 四釋. 四結

論. 由何敎理唯識義成述曰. 初外人問

論. 豈不已說述曰. 此論主答. 謂於第一卷

至第二卷. 初以爲理. 及第二卷中已引厚

嚴經二頌證. 故言已說

論. 雖說未了至成此敎理述曰. 第三外人

問曰. 前雖已略說仍成未了. 前雖破我義.

然非由破他之義故已義便成. 應更確陳

成此唯識之敎理. 確者至實也

論. 如契經說至唯識所現述曰. 四論主釋.

初答敎. 後顯理. 敎中初列六文. 後方總指

三界唯心. 卽十地經第八卷第六地文1花

嚴所說. 世親攝論第四無解. 無性第四廣解

中	欄

十地經名體. 言唯心者. 心識是一. 唯言爲

遣所取境義. 由彼無故能取亦無. 不遮心

所. 不相離故. 如說若無心所心未曾轉.

三界唯心之言. 卽顯三界唯識. 卽與欲等愛

結相應墮在三界. 卽屬三界貪等結. 此唯

識言無有橫計所緣. 不遣眞如所緣. 依他

所緣. 謂道諦攝根本後得二智所緣. 2不爲

愛所執故. 非所治故. 非迷亂故. 非三界

攝. 亦不離識故不待說. 非無無漏. 及無

爲法若爾欲色二界可說唯心. 是則言

二界唯心. 何故復言無色唯心. 以小乘等多

計彼唯識故. 有立已成此不然也. 非但

色無. 亦無貪等能取之心. 故亦無餘虛空等

識所取義. 又經部執無色心等是無色無

體. 無實所取境義顯現所依. 恐彼執爲非

心等故說三界唯心. 此卽唯心義意如是

又前二師有二□解. 此擧能起執虛妄心

故但言三界. 不爾無漏應非唯識又說

所緣唯識所現者. 解深密經文. 卽七十3六說

同此意. 汝謂識外所緣. 我說卽是內識上

所現無實外法. 世親說云. 謂識所緣唯識所

現無別境義. 復擧識者顯我所4現定識所

行. 唯識所現無別有體. 乃至佛告慈氏. 無

有少法能取少法. 無作用故. 但法生時緣

起力大. 卽一體上有二影生. 更互相望不卽

不離. 諸心心所由緣起力其性法爾如是

而生. 如質爲緣等. 此中略擧

論. 又說諸法皆不離心述曰. 楞伽經文. 此

文上下非一. 不能繁指

下	欄

論. 又說有情隨心垢淨述曰. 今無垢稱經.

舊維摩云. 心淨故衆生淨. 心垢故衆生垢. 前

第四卷已引證第八訖. 不言隨色等有

垢淨故是唯心

論. 又說成就至唯識無境述曰. 文有三. 初

總擧. 次別顯. 後結之. 此卽初也. 若成四智

能入唯識現在十地. 隨悟入者卽是地前.

或隨經義而入十地. 說四智處名四智經.

然是阿毘達磨經. 攝論但言如世尊言. 不

出經處

論. 一相違識相智至此云何成述曰. 下別

顯四智. 無性云. 更相違返故名相違. 相違

卽境. 各有別故. 相違之者名相違者. 或相

違卽者. 人境俱別故. 相違者識名相違識.

生此識因說名爲相. 菩薩之智了知此相

唯是內心. 故一切法亦唯心變. 鬼等膿河. 魚

等宅路. 天寶嚴地. 人淸冷水. 空定唯空. 非

一實物互相違返. 此雖非有遍計所執. 然

業類如是各變不同. 舊云一境應四心. 今

言境. 非定一故. 應言一處. 解成差證知

唯有識

論. 二無所緣識智至餘亦應爾述曰. 第二

緣過未等無同經部義. 如薩婆多前已破

訖. 故成無境智者卽菩薩智無所緣識

者. 無所緣之識. 謂一切緣過未識. 此唯有

心. 菩薩緣此識. 無境得生故名爲智. 舊

云緣無得起慮. 今言大乘相分必有. 應

言境非眞. 慮起證知唯有識

論. 三自應無倒智至應得解脫述曰. 若一

經數: 一八三○

經名: 成唯識論述記卷第七末

頁數: 四八九

上	欄

切凡夫已得實境. 由境非妄故. 卽一切凡

夫. 應不由功用自成解脫. 解脫不成故唯

有識. 舊云難塵是實有. 今言證實智不成.

證知唯有識

已下境隨三惠轉

論. 四隨三智轉智至如何可變述曰. 第一

得心自在者. 謂得心調順堪有所作. 若勝

者唯第八地已去. 任運實變大地等. 得爲

金寶令有情用故. 境隨智轉所欲皆成. 或

意解思惟觀雖境亦成. 然今取轉換本質

不取於此. 前解爲是. 又約得十自在. 十地

皆得. 准此義得定自在卽初地亦轉. 或第

三地得定自在. 各據勝說. 然一切異生能作

此者. 皆是境隨事惠轉也

論. 二隨觀察. 者智轉智至寧隨心轉述曰.

第二得定者. 無性云. 謂諸聲聞獨覺等. 所

言修者謂空境相應. 或四聖諦所緣相應. 法

觀者. 謂此後得觀契經等正法妙惠. 隨觀

一境之上無常等行衆相顯現. 謂一極微觀

爲無常苦空無我相皆顯故. 非一體上有

衆多義義豈非體. 若一體者體應非一.

若異體者體應非無常等. 由境無實故唯

心所變. 故隨心觀衆相顯現. 此意如是. 境

隨理惠轉也

論. 三隨無分別智轉智至何容不現述曰.

第三謂起證實無分別智者. 卽緣眞如觀.

簡後得智故言證實. 非境實有可智觀無.

智應成倒. 智旣非倒. 故境非眞. 境隨眞

惠轉

中	欄

論. 菩薩成就至決定悟入述曰. 此結前也

論. 又伽陀說至唯有識無餘述曰. 卽厚嚴

經. 心意識所緣. 皆非離自性. 卽緣識之體.

或事性卽自心法. 或理體卽義之所依本事.

謂第八心. 第七意. 餘六識所緣. 皆自心爲

境. 佛言由如是理故. 我說一切有爲無爲

皆唯有識. 無餘實心外境也

論. 此等聖敎誠證非一述曰. 第二總指顯

有多故. 結上敎也

論. 極成眼等識至離自色等述曰. 自下爲

理. 有四比量. 第一總云. 謂立宗云. 極成眼

等識. 不親緣離自色等. 因云. 五隨一故. 喩

云. 如餘此中意說. 且如五識中取一眼

識. 極成之眼簡不共許非極成有法故. 卽大

乘他方佛眼識. 小乘佛非無漏眼識. 最後身

菩薩不善眼識. 各有自他不極成故. 取一

極成眼識. 不取不極成眼識. 不親緣離自

眼識之色. 此親緣言. 簡他身中自心外色.

及第八等所變爲眼識本質. 彼亦疏所緣緣

故. 此立宗訖. 因云五識中隨一攝故. 此論

文略. 如餘耳等四識. 耳等四識. 五識中隨一

攝. 不親緣離自色. 離自色是眼識境故. 耳

等唯緣不離自聲等故. 如是餘四識展轉

相望四量亦爾. 今總爲言故. 眼等識如餘.

離自色等不別指也

論. 餘識識故至離自1諸法述曰. 第二量

云. 餘識. 亦不親緣離自諸法是識故. 如眼

等識謂極成言亦流至此. 第七八識他不

成故. 謂第六識. 五識之餘. 若別言第六者.

下	欄

卽恐他以七八二識爲不定過. 但總言餘.

別取第六意兼七八亦在其中. 如眼等識

亦不親緣離自諸法故以爲喩. 卽是緣不

離自識境爲境義

第三量云

論. 此親所緣至如彼能緣述曰. 此意說言.

謂前已言親所緣卽是相分. 恐他謂非識

爲體故今成之. 前二量已成唯識訖. 別有

六量. 此總爲一. 謂此六識親所緣緣. 定非

離此六識. 相見二分中隨一攝故. 如彼能

緣見分. 見分不離識. 體卽是識故以爲喩

論. 所緣法故至心及心所述曰. 此第二唯

識量. 又復一切自識所緣. 決定不離我之能

緣心及心所. 以是所緣法故. 如相應法. 相

應法體所緣性故. 有法同前. 故此不說. 謂

一切有無爲但所緣之法定不離識. 此中不

言卽識. 以有無爲別故. 此中亦有一分相

扶極成過. 以他心智境等卽是心故. 此亦不

然. 今此所成我識之境. 定不離我現在識

所緣. 非謂他心亦卽我心. 以是法故. 卽有

體法. 非是空花. 彼無法故不可爲因又

解除彼亦得. 相應法者謂心心所. 非言與

心相應. 但總言相應故通心也

論. 此等正理至應深信受述曰. 此等正理.

結上所明應深信者. 勸他信義

上來別以敎理成訖. 次下第五總結以理

敎證上所明

論. 我法非有至故契中道述曰. 謂心外所

計實我法非有. 眞如理空及能緣眞識非

經數: 一八三○

經名: 成唯識論述記卷第七末

頁數: 四九○

上	欄

無. 或空卽其理. 識卽俗事. 初離有. 後離無

故契中道. 結前所言契會中道也. 以理證

上所明法已

論. 慈尊依此至是則契中道述曰. 辨中邊

論初卷所說彌勒本頌. 虛妄分別有. 卽有三

界虛妄心也. 舊譯同此名分別者卽能分

別. 分別境故. 能起執故於此二都無者.

謂能取所取二. 或我法二. 於此妄心之上

都無. 舊云彼處無有二. 處言與於大義相

似. 以處於中字皆第七□有所依故. 今言

於此. 舊言彼處. 凡言此者謂此近法. 上來

始明妄有. 今旣於妄心上無二. 如何言彼

對誰此耶. 旣於近上有但可言此此中

唯有空者. 謂此妄心中唯有眞如. 眞如是空

性. 依空所顯故. 前長行言空識是有. 亦惟

此知. 梵音但言瞬若卽是空. 又言多者是

性義. 今言瞬若多故是空性. 依空門所顯

故. 梵音有性字. 順此方言頌中略故. 遂除

性言頌言唯有空. 唯與定有別者. 梵音言

都. 都者不唯是唯. 亦是定義. 於此都字之

上加阿縛馱刺那. 卽是□定義. 故今應言

唯是定義. 以依他中決定唯有空故. 前已言

無有二. 此言唯者更何所簡. 不可已無

更須簡故. 唯是定義於理爲勝於彼亦有

此者. 彼者彼空性中. 亦有此者. 謂有妄分

別. 卽虛妄分別是俗諦. 妄分別有空者. 卽俗

諦中有眞諦空. 卽眞諦空中亦有妄分別. 卽

眞中亦有俗諦. 二諦必相有無. 一無時亦無

二故相形有也. 舊云於此亦有彼. 但彼此

中	欄

爲異義意大同下成前義. 故說一切法者.

謂有爲無爲. 依此二無名之爲空. 故此二

攝法盡. 有爲卽妄分別. 無爲卽空性. 謂般若

經中說一切法. 此中但明三界心心法故唯

言妄心. 是俗諦非無不妄心. 舊此頌上三

句同此非空非不空者. 謂由空性故. 及

妄分別故. 言非空以二諦有故. 非不空者

謂所取能取二. 或我法二. 二皆無故非不空

也有無及有故者. 有謂妄分別有故. 無謂

二取我法無故. 及有者謂於妄分別中有眞

空故. 於眞空中亦有妄分別故. 此中應

言三故字. 謂有故卽妄分別. 無故卽能所

取. 及有故卽俗空互有. 梵云薩□是有故.

亦云有情義合多故. 阿薩□非有故. 或言.

無故此中文略但言一故字是則契中道

者. 謂非一向空如淸辨. 非一向有如小乘

故. 名處中道. 謂二諦有不同淸辨. 二取無

不同小部. 故處中道. 舊云是名中道義.

說此會於中道. 非謂詮於彼義. 以上□是

中邊第一卷長行自解. 彼云. 如是理趣妙契

中道. 亦善符順般若等經說一切法非空

非有

論. 此頌且依至淨分依他述曰. 釋前二頌

不遮淨分故是有也. 今此依三界虛妄生

死可斷位證涅槃故不說淸淨

上來已引敎理成訖. 自下第二世事乖宗

難. 卽唯識二十外引爲難

論. 若唯內識至定不定轉述曰. 此文第二

牒外人難辭也. 若唯內識無心外境. 如何

下	欄

現見. 世間非情物處時二事決定. 世間有情

身. 及非情用二事不決定轉. 此中言總意顯.

處時用三是非情. 身是有情. 此依二十論.

據理而言四事皆通. 舊眞諦論云. 處時悉無

定. 無相續不定. 作事悉不成. 若唯識無塵.

菩提流支論云. 若但心無塵. 離外境妄見.

處時定不定. 人及所作事. 新□論云. 若識

無實境. 則處時決定. 相續不決定. 作用不

應成言相續者. 卽是身也. 彼長行云. 若

離實有色等外法色等識生不緣色等. 何

因此識有處得生非一切處. 此卽第一經部

師等難處定也. 謂外量云. 如汝非緣終南

山處. 緣此識應生. 執實山無此心生故.

如正緣彼處. 此言現識非謂比識. 若說

比識者. 非此處亦生彼論第二難云. 何

故此處有時識起非一切時. 此難第二時決

定也. 謂外量云. 如汝非緣終南山時. 緣此

識應起. 執實境無此心生故. 如緣終南山

時彼論第三難云. 同一處時有多相續. 何

不決定隨一識生. 如眩□人見髮蠅等非

無眩□有此識生. 此難第三相續不定. 謂

外量云. 有多相續同一時間於一處所. 應

定一見餘不能見. 執唯識故. 如多相續同

一時間於一空華等有見不見者彼論

第四難. 於中有三. 第一云. 復有何因諸眩

□者所見髮等無髮等用. 餘髮等物其用非

無. 謂外量云. 汝之髮等. 應無彼用. 執境非

實此心生故. 如眩□者所見髮等. 又眩□

所見髮等. 應有實用. 執無實境髮等識生